

VLADA REPUBLIKE HRVATSKE

Zagreb, 25. srpnja 2019. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s Projektom rekonstrukcije državne ceste DC3, dionice Pustakovec - Mala Subotica - Štefanec |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2019. godine donijela

**Z A K L J U Č A K**

1. Vlada Republike Hrvatske podupire realizaciju Projekta rekonstrukcije državne ceste DC3, dionice Pustakovec - Mala Subotica - Štefanec, na dvjema poddionicama, ukupne duljine 6,34 km.

2. Zadužuje se Ministarstvo mora, prometa i infrastrukture da, u suradnji s društvom Hrvatske ceste d.o.o., osigura realizaciju Projekta iz točke 1. ovoga Zaključka, sukladno svojoj nadležnosti i raspoloživim financijskim sredstvima.

3. Nositelj Projekta iz točke 1. ovoga Zaključka je društvo Hrvatske ceste d.o.o., a za koordinaciju svih aktivnosti vezano uz provedbu ovoga Zaključka određuje se Ministarstvo mora, prometa i infrastrukture.

Klasa:

Ur.broj:

\_\_\_\_\_\_\_\_\_\_\_\_ 2019. godine

PREDSJEDNIK

mr. sc. Andrej Plenković

**O B R A Z L O Ž E NJ E**

Predmet ovog zahvata je rekonstrukcija državne ceste DC3 G. P. Goričan (granica Republike Mađarske) – Čakovec – Varaždin – Breznički Hum – Zagreb – Karlovac – Rijeka (D8), dionice od izlaza iz naselja Donji Pustakovec do izlaza iz naselja Štefanec.

Dionica Pustakovec-Mala Subotica-Štefanec, planira se rekonstruirati na dvjema poddionicama ukupne duljine 6,34 km

Rekonstrukcija prometnice radi se u svrhu poboljšanja razine usluge i sigurnosti na prometnici te kvalitetnijeg prometnog povezivanja područja Međimurske županije.

Projektom je predviđeno proširenje i obnova kolnika, proširenje nadvožnjaka Palovec preko Autoceste A4, uređenje raskrižja i priključaka, uređenje oborinske odvodnje, izgradnja pješačkih i biciklističkih staza/traka, uređenje autobusnih stajališta, uređenje opreme i horizontalne i vertikalne signalizacije, zaštita i premještanje instalacija i izgradnja novih instalacija, odnosno podizanje razine sigurnosti i udobnosti vožnje u cjelini.

Procijenjena vrijednost radova rekonstrukcije iznosi 25.100.000,00 kn (bez PDV-a).

Planirani početak radova je listopad 2019. godine, a završetak u roku narednih 30 mjeseci (travanj 2022.godine)

Financijska sredstva osigurana su dijelom u Financijskom planu Hrvatskih cesta za 2019. godinu (5.250.000,00 kuna) te projekcijama plana za 2020. i 2021. godinu, u okviru aktivnosti K2012 Investicijsko održavanje i rekonstrukcija državnih cesta, proračunski konto 4213 Ceste, željeznice i ostali prometni objekti, dok će preostali dio biti planiran u financijskim planovima društva u narednim godinama.